Թամարա Դմիտրիևա

**Թամարա Վիկտորովնա Դմիտրիևա** (, ), խորհրդային և ռուս քանդակագործ, Ռուսաստանի, ԽՍՀՄ, Սանկտ Պետերբուրգի նկարիչների միությունների անդամ։ Ռուսաստանի Դաշնության վաստակավոր նկարիչ (2021)։

## Կենսագրություն
Թամարա Վիկտորովնան ծնվել է Լենինգրադ քաղաքում 1935 թվականին։ Դպրոցի տարրական դասարաններից նկարչություն է սովորել Տավրիկյան արվեստի դպրոցում։  1968 թվականին ավարտել է ԽՍՀՄ Գեղարվեստի ակադեմիայի  Ի. ե. Ռեպինի անվան գեղանկարչության, քանդակագործության և ճարտարապետության ինստիտուտը  քանդակագործության ամբիոնում Միխայիլ Կերզինի մոտ։ 1968 թվականի հուլիսին՝ ինստիտուտը հաջող ավարտելուց հետո, Թամարա Դմիտրիևան դարձել է ԽՍՀՄ նկարիչների միության Լենինգրադի մասնաճյուղի թեկնածու քանդակի բաժնում՝ պրոֆեսոր, ՌԽՖՍՀ ժողովրդական նկարիչ Ի. Կրեստովսկու առաջարկությամբ։ 1969 թվականին նա ընտրվել է Ռուսաստանի նկարիչների միության Լենինգրադի մասնաճյուղի անդամ։ 1968 թվականի հուլիսի 29-ին Թամարա Դմիտրիևան ընդգրկվել է ՌՍՖՍՀ արվեստի հիմնադրամի Լենինգրադի մասնաճյուղի դեկորատիվ և կիրառական արվեստի և քանդակագործության կոմբինատի ստեղծագործական խմբում։ 1983 թվականին Թամարա Դմիտրիևան, Մ․ Անիկուշինի առաջարկությամբ, ընդունվել է ԽՍՀՄ Նկարիչների միության Լենինգրադի մասնաճյուղի անդամ։

Թամարա Վիկտորովնան մասնակցել է բազմաթիվ մրցույթների և ցուցահանդեսների։  Հեղինակել է հուշարձաններ, հուշակոթողներ, դեկորատիվ-պուրակային քանդակներ, բազմաթիվ դիմանկարներ, ինչպես նաև այլ ժանրերի ստեղծագործություններ։ Իրականացրել է անհատական ցուցահանդեսներ։ «Արվեստում ներդրած նշանակալի ավանդի համար» պարգևատրվել է Սանկտ Պետերբուրգի 300-ամյակի մեդալով, ՌԴ Գեղարվեստի ակադեմիայի պատվոգրով, եղել է ՌԴ մշակույթի նախարարության կրթաթոշակառու։

1997 թվականին «Մաստեր Կլաս» արվեստի միջազգային փառատոնում Թամարա Դմիտրիևային շնորհվել է «Մաստեր Կլաս» կոչում։  Ստեղծագործությունները պահվում են Ռուսաստանի Գեղարվեստի ակադեմիայի ֆոնդում, Ռուսաստանի և այլ երկրների թանգարաններում, ինչպես նաև մասնավոր հավաքածուներում։ Գոսիկի-տյո և Կրոնշտադտ քաղաքների թանգարաններում գտնվում են Պյոտր Ռիկորդի և Տակադայա Կախեյի երկֆիգուրային բրոնզե քանդակները, որոնք մարմնավորում են Ռուսաստանի և Ճապոնիայի միջև բարեկամությունը։

## Ծանոթագրություններ

## Գրականություն
* Абрам Раскин, Людмила Митрохина: СТРОГИЙ ТАЛАНТ. Творчество скульптора Тамары Дмитриевой (монография), «Петербургские искусствоведческие тетради» № 17, Санкт-Петербург, 2010 г., Ассоциация искусствоведов (АИС),.
* Неверова И. А.: Индивидуальность художника и искусство портрета в творчестве Т. В. Дмитриевой «Петербургские искусствоведческие тетради». Статьи по истории искусства. СПб., 2009 г., Ассоциация искусствоведов (АИС), с.60-65

## Արտաքին հղումներ
* Профиль Дмитриевой Т. В на сайте Санкт-Петербургского Союза художников
* [nevnov.ru/4809-iskusstvo-intervyu-so-skulptorom-tamaroj-dmitrievoj Интервью со скульптором ТАМАРОЙ ДМИТРИЕВОЙ (Информационное агентство «НЕВСКИЕ НОВОСТИ»)]
* Открытие персональной выставки скульптора Тамары Дмитриевой в Выставочном центре Санкт-Петербургского Союза Художников (31.08.2010 −12.09.2010 г.г.)
* Выставочный центр Санкт-Петербургского Союза художников
* В её руках — история России… (Общественно-деловое издание в Кронштадте: Kronгазета)
* Мастер-класс для подростков красногвардейского района

 
Կատեգորիա:ԽՍՀՄ նկարիչների միության անդամներ
Կատեգորիա:Ռուս նկարիչներ
Կատեգորիա:Ռուսաստանի նկարիչների միության անդամներ
Կատեգորիա:Սանկտ Պետերբուրգի նկարիչների միության անդամներ
Կատեգորիա:Ռուսաստանի Դաշնության վաստակավոր նկարիչներ